wannaphong/clean_thaiwikipedia huggingface dataset:
# อีเอฟแอลแชมเปียนชิป เพลย์ออฟ 2019 นัดชิงชนะเลิศ
การแข่งขัน อีเอฟแอลแชมเปียนชิป เพลย์ออฟ 2019 นัดชิงชนะเลิศ จะลงเล่นกันในวันที่ 27 พฤษภาคม พ.ศ. 2562 ที่ สนามกีฬาเวมบลีย์, ลอนดอน ระหว่าง แอสตันวิลลา และ ดาร์บีเคาน์ตี. ผู้ชนะจะได้รับการเลือนชั้นสู่ พรีเมียร์ลีก ฤดูกาล 2019–20. สองทีมที่ดีที่สุดของ อีเอฟแอลแชมเปียนชิป ฤดูกาล 2018–19 จะได้รับการเลื่อนชั้นโดยอัตโนมัติขึ้นสู่ พรีเมียร์ลีก, ในขณะที่ทีมวางระหว่างทีมอันดับที่สามและทีมอันดับที่หกในตารางคะแนนลีกจะลงเล่นสองนัดขั้นแรกในซีรีส์ของการเพลย์ออฟ, และสองทีมที่ดีที่สุดของการลงเล่นเพลย์ออฟสำหรับพื้นที่สุดท้ายสำหรับพรีเมียร์ลีก ฤดูกาล 2019–20. ชนะนัดนี้คาดว่าจะมีมูลค่า 170 ล้านปอนด์ สู่ทีมที่ประสบความสำเร็จ.

แอสตันวิลลา ชนะ 2–1 ทำให้กลับคืนสู่พรีเมียร์ลีกเป็นครั้งแรกนับตั้งแต่ปี 2016.

เส้นทางสู่นัดชิงชนะเลิศ

หมายเหตุ: ในผลการแข่งขันทั้งหมดด้านล่างนี้, ผลการแข่งขันของคู่ชิงชนะเลิศจะถูกนำมาเป็นชื่อแรก (H: เหย้า; A: เยือน).
แอสตันวิลลารอบดาร์บีเคาน์ตี ตารางคะแนนหลังสิ้นสุดลีกทีม3ลีดส์ยูไนเต็ด46258137350+23834เวสต์บรอมมิชอัลเบียน462311128762+25805แอสตันวิลลา462016108261+21766ดาร์บีเคาน์ตี462014126954+1574คู่แข่งขันรวมผลสองนัดเลกที่ 1เลกที่ 2เพลย์ออฟคู่แข่งขันรวมผลสองนัดเลกที่ 1เลกที่ 2เวสต์บรอมมิชอัลเบียน2–2 (4–3 ล.)2–1 (H)0–1  (A)รอบรองชนะเลิศลีดส์ยูไนเต็ด4–30–1 (H)4–2 (A)

แมตช์
รายละเอียด

 GK 12 เจ็ด สเตียร์RB 27 อะห์มัด อัลมุฮัมมะดีCB 4  อักแซล ตวนเซเบCB 40 ไทโรน มิงส์ LB 3  นีล เทย์เลอร์CM 7  จอห์น มัคกินน์CM 14 คอนอร์ ฮูริเฮนCM 10 แจ็ก กรีลิชRW 37 อัลเบิร์ต อาโดมาห์ CF 18 แทมมี อับราฮัมLW 22 อันวาร์ เอล กาซีผู้เล่นสำรอง:GK 28 ลอฟเร คาลินิชDF 30 คอร์ตนีย์ เฮาเซ MF 6  ้เกลนน์ วีแลนMF 8  เฮนรี แลนส์บิวรีMF 15 มิเล เยดีนักMF 19 อันเดร กรีน FW 26 โฌนาทัน ค็อดเฌียผู้จัดการทีม: ดีน สมิธ GK 21 เคลเล โรสRB 37 เจย์เดน โบเกิลCB 6  ริชาร์ด คีโอห์ (กัปตัน)CB 5  ฟิคาโย โทโมรีLB 26 แอชลีย์ โคลCM 8  เมสัน เมานต์CM 44 ทอม ฮัดเดิลสโตน CM 15 แบรดลีย์ จอห์นสันRW 7  แฮร์รี่ วิลสันCF 20 เมสัน เบนเนตต์LW 10 ทอม ลอว์เรนซ์ ผู้เล่นสำรอง:GK 1  สกอตต์ คาร์สันDF 39 คาลัม แมคโดนัลด์MF 11 โฟลเรียน โยเซฟซูน MF 17 จอร์จ อีแวนส์MF 50 เจสัน ไนต์FW 9  มาร์ติน แวกฮอร์น FW 14 แจ็ก แมร์ริออตต์  ผู้จัดการทีม: แฟรงก์ แลมพาร์ด
# สุพัตรา ไพโรจน์
สุพัตรา ไพโรจน์ ชื่อเล่น เอ เกิดวันที่ 27 มิถุนายน พ.ศ. 2533 เป็นคนจังหวัดกำแพงเพชร เป็นนักวอลเลย์บอลหญิงทีมชาติไทย ผู้ทำหน้าที่ในตำแหน่ง ตัวรับอิสระ 

สโมสรต้นสังกัด คือ สโมสรวอลเลย์บอลสุพรีม ชลบุรี-อี.เทค (Supreme VC) ใส่เสื้อหมายเลข 1 และ ใส่เสื้อหมายเลข 20 สำหรับการเล่นในนามทีมชาติไทย 

 ประวัติ 
สุพัตรา ไพโรจน์ เป็นคนกำแพงเพชร เริ่มเล่นวอลเลย์บอลตั้งแต่อายุ 7 ขวบ ที่โรงเรียนหนองปากดง จังหวัดกำแพงเพชร โดยครูจำนงค์ วัฒนะพงษ์ จับมาฝึกเล่น และ ส่งแข่งขันในจังหวัด รวมถึงรายการแข่งขันวิทยุการบิน 

พอจบชั้นประถมศึกษาปีที่ 6 ก็ได้ย้ายมาเรียนต่อที่โรงเรียนบดินทรเดชา (สิงห์ สิงหเสนี)  

 การศึกษา 
 ประถมศึกษา 1-6 โรงเรียนบ้านหนองปากดง จ.กำแพงเพชร
 มัธยมศึกษา 1-6 โรงเรียนบดินทรเดชา (สิงห์ สิงหเสนี)
 ปริญญาตรี มหาวิทยาลัยเกษตรศาสตร์ (คณะมนุษยศาสตร์ ภาควิชาภาษาไทย)

 สโมสร 
  สโมสรวอลเลย์บอลสุพรีม ชลบุรี-อี.เทค (2010-ปัจจุบัน)

 ผลงาน 

 บุคคล 
 2016-17 ไทยแลนด์ลีก - ''ตัวรับอิสระยอดเยี่ยม''
 2017-18 ไทยแลนด์ลีก - ''ตัวรับอิสระยอดเยี่ยม''

 สโมสร 
 2011-12 ไทยแลนด์ลีก - 15x15px|18x18px รองชนะเลิศ, กับ สุพรีม-ชลบุรี
 2013 ไทยเดนมาร์คซูเปอร์ลีก – 15x15px|18x18px รองชนะเลิศ, กับ สุพรีม-ชลบุรี
 2015-16 ไทยแลนด์ลีก –  15x15px|18x18px รองชนะเลิศ, กับ สุพรีม-ชลบุรี
 2016 ไทยเดนมาร์คซูเปอร์ลีก - 15x15px|18x18px รองชนะเลิศ, กับ สุพรีม-ชลบุรี
 2016-17 ไทยแลนด์ลีก - 16x16px ชนะเลิศ กับ สุพรีม ชลบุรี อีเทค
 2017 ไทยเดนมาร์คซูเปอร์ลีก - 16x16px ชนะเลิศ กับ สุพรีม ชลบุรี อีเทค
 2017 ชิงแชมป์สโมสรเอเชีย - 16x16px ชนะเลิศ กับ สุพรีม ชลบุรี อีเทค
 2017-18 ไทยแลนด์ลีก - 16x16px ชนะเลิศ กับ สุพรีม ชลบุรี อีเทค
 2018 ไทยเดนมาร์คซูเปอร์ลีก - 16x16px ชนะเลิศ กับ สุพรีม ชลบุรี อีเทค
 2018 ชิงแชมป์สโมสรเอเชีย - 16x16px ชนะเลิศ กับ สุพรีม ชลบุรี อีเทค
 2018-19 ไทยแลนด์ลีก – 15x15px|18x18px รองชนะเลิศ, กับ สุพรีม-ชลบุรี
 2019 ไทยเดนมาร์คซูเปอร์ลีก -16x16px  ชนะเลิศ กับ สุพรีม ชลบุรี อีเทค
 2019 ชิงแชมป์สโมสรเอเชีย– 15x15px|18x18px รองชนะเลิศ, กับ สุพรีม-ชลบุรี
 2021 ชิงแชมป์วอลเลย์บอลหญิงชิงแชมป์สโมสรเอเชีย -16x16px เหรียญทองแดง กับ สุพรีม ชลบุรี อีเทค
 2021 SAT ไทยแลนด์วอลเลย์บอลอินวิเตชันศรีสะเกษ2021 - 16x16px ชนะเลิศ กับ สุพรีม ชลบุรี อีเทค

 ทีมชาติ 
 2008 - อันดับ 5 เยาวชนหญิงชิงชนะเลิศแห่งเอเชีย 2008 ประเทศใต้หวัน
 2008 - ชนะเลิศ เยาวชนหญิงชิงชนะเลิศแห่งเอเชีย 2008 ประเทศอินโดนีเซีย
 2009 - อันดับ 12 เยาวชนหญิงชิงแชมป์โลก 2009 ประเทศเม็กซิโก้
 2017 - ชนะเลิศ วอลเลย์บอลสโมสรชิงชนะเลิศแห่งเอเชีย 2017 ประเทศคาซัคสถาน
 2017 - อันดับ 10 วอลเลย์บอลเวิลด์กรังด์ปรีซ์ 2017
 2017 - รองชนะเลิศ วอลเลย์บอลหญิงชิงชนะเลิศแห่งเอเชีย 2017 ประเทศฟิลิปปินส์
 2018 - อันดับ 2 วอลเลย์บอลหญิงชิงแชมป์โลก 2018 รอบคัดเลือกโซนเอเชียคัดชิงแชมป์โลก จ.นครปฐม
 2018 - อันดับ 2 เอเชียนเกมส์ 2018 ประเทศอินโดนีเซีย
 2021 - ชนะเลิศ ซีเกมส์ครั้งที่ 31 ประเทศเวียดนาม
 2023 - ชนะเลิศ ซีเกมส์ครั้งที่ 32 ประเทศกัมพูชา

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๖, เล่ม ๑๔๐ ตอนพิเศษ ๕ ข หน้า ๒๔, ๒๒ พฤศจิกายน ๒๕๖๖
 อ้างอิง
# กูยาช
กูยาช (,) หรือ กูลาช  เป็นสตู (หรือซุป) เนื้อสัตว์และผักที่ปรุงรสด้วยปาปริกาและเครื่องเทศอื่น ๆpage 20 ต้นกำเนิดมาจากฮังการีในสมัยกลาง กูยาชเป็นอาหารยอดนิยมซึ่งรับประทานกันเป็นหลักในยุโรปกลาง แต่ก็มีการรับประทานในส่วนอื่น ๆ ของยุโรปเช่นกัน มันเป็นหนึ่งในอาหารประจำชาติของฮังการีและเป็นสัญลักษณ์หนึ่งของประเทศGil Marks, Encyclopedia of Jewish Food, John Wiley & Sons, 2010, p. 234

ต้นกำเนิดของกูยาชย้อนไปได้ถึงสตูของคนเลี้ยงแกะชาวฮังการีในคริสต์ศตวรรษที่ 9 ในช่วงนั้น เนื้อสัตว์ที่ปรุงและแต่งกลิ่นรสแล้วจะถูกทำให้แห้งโดยใช้ความร้อนจากแสงอาทิตย์เข้าช่วย จากนั้นจะถูกบรรจุลงในถุงที่ทำจากกระเพาะอาหารของแกะ โดยต้องเติมน้ำเพียงอย่างเดียวเพื่อให้รับประทานได้Bulgaria, Hungary, Poland, Romania, the Czech Republic, and Slovakia, Britannica Educational Publishing, 2013, p. 94 กูยาชในยุคเริ่มแรกไม่ใส่ปาปริกา เนื่องจากยังไม่มีการนำเครื่องเทศชนิดนี้เข้าสู่โลกเก่าจนกระทั่งคริสต์ศตวรรษที่ 16
# มิถุนายน พ.ศ. 2562
มิถุนายน พ.ศ. 2562 เป็นเดือนที่ 6 ของปี พ.ศ. 2562 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์￼￼

 สถานีย่อย:เหตุการณ์ปัจจุบัน
# สลัดมักกะโรนี
สลัดมักกะโรนี เป็นสลัดพาสตาประเภทหนึ่ง เสิร์ฟเย็น ทำจากมักกะโรนีข้อศอกที่ปรุงสุกและเคล้ากับมายองเนส เช่นเดียวกับสลัดมันฝรั่งหรือโคลสลอว์ โดยปกติสลัดมักกะโรนีจะเสิร์ฟเป็นเครื่องเคียงบาร์บีคิว ไก่ทอด หรืออาหารแนวปิกนิกอื่น ๆ เช่นเดียวกับอาหารจานอื่น ๆ รูปแบบระดับชาติและระดับภูมิภาคของสลัดมักกะโรนีมีอยู่มากมาย แต่โดยทั่วไปจะเตรียมมักกะโรนีกับหัวหอมหั่นสี่เหลียมลูกเต๋าดิบ ผักชีฝรั่งหรือแตงกวาดองหวาน และขึ้นฉ่าย ปรุงรสด้วยเกลือและพริกไทย
# มีลอด เอบอดีพูร์
มีลอด เอบอดีพูร์ แกแรแฮแซนลู (การถอดเป็นอักษรโรมัน: Mīlād Ebādīpūr Ghara Hasanlū; 17 ตุลาคม ค.ศ. 1993 –) เป็นนักวอลเลย์บอลชายชาวอิหร่าน ปัจจุบันเล่นให้กับแปกีแยแอ สกราแบวคาตุฟและทีมชาติอิหร่านในตำแหน่งตัวตีตรงข้าม

 ประวัติ 
เอบอดีพูร์เริ่มต้นอาชีพนักวอลเลย์บอลกับสโมสรแคเลฮ์ มอแซนแดรอน ในปี ค.ศ. 2011 โดยเขาได้พาทีมคว้าแชมป์อิหร่านซูเปอร์ลีก 2 สมัย และวอลเลย์บอลชิงแชมป์สโมสรเอเชีย 1 สมัย หลังจากนั้นเขาย้ายไปยังสโมสรชอฮ์รดอรี อูรูมีเย ก่อนจะย้ายมาอยู่กับแซร์มอเยแบงก์เตหะรานในฤดูกาล 2016–17 ซึ่งเขาพาทีมคว้าแชมป์อิหร่านซูเปอร์ลีก 2016–17 และวอลเลย์บอลชิงแชมป์สโมสรเอเชีย (2016, 2017) นอกจากนี้เขายังได้รับรางวัลตัวตบหัวเสายอดเยี่ยมทั้งสองครั้ง

หลังจากนั้นเขาได้เล่นให้กับอัลรัยยานในประเทศกาตาร์เป็นระยะเวลาสั้นๆ และในฤดูกาลต่อมาได้ย้ายมาเล่นให้กับสโมสรแปกีแยแอ สกราแบวคาตุฟ หนึ่งในทีมที่ประสบความสำเร็จมากที่สุดในปลุสลีกาOficjalnie: Milad Ebadipour w PGE Skrze Bełchatów - onet.pl - 10-08-2017 ซึ่งเขาได้รับรางวัลชนะเลิศโปลิชแชมเปียนชิพ ในฤดูกาล 2017–18 และโปลิชซูเปอร์คัป 2 สมัย ในฤดูกาล 2017, 2018

ในปี ค.ศ. 2016 เอบอดีพูร์ได้ทำหน้าที่เป็นผู้เล่นคนสำคัญในการช่วยพาทีมชาติอิหร่านผ่านการคัดเลือกกีฬาโอลิมปิกเป็นครั้งแรกในประวัติศาสตร์ ในการแข่งขันกีฬาโอลิมปิกฤดูร้อน 2016 และเขาพาทีมจบอันดับที่ 5 และในปี ค.ศ. 2017 เขาได้รับรางวัลเหรียญทองแดงจากการแข่งขันวอลเลย์บอลชายเวิลด์แกรนด์แชมเปียนคัพ 2017 นอกจากนี้เอบอดีพูร์ยังได้รับรางวัล ตัวตบหัวเสายอดเยี่ยมWorld Grand Champions Cup: Iran take bronze with 3-2 win over France  - fivb.org - 17-09-2017

 สังกัดสโมสร 
  แคเลฮ์ มอแซนแดรอน (2011–2014)
  ชอฮ์รดอรี อูรูมีเย (2014–2016)
  แซร์มอเยแบงก์เตหะราน (2016–2017)
  อัลรัยยาน (2017)
  แปกีแยแอ สกราแบวคาตุฟ (2017–ปัจจุบัน)

 เกียรติประวัติ 
สโมสร
 อิหร่านซูเปอร์ลีก ฤดูกาล 2011–12 - 16px ชนะเลิศ, ร่วมกับแคเลฮ์ มอแซนแดรอน
 อิหร่านซูเปอร์ลีก ฤดูกาล 2012–13 - 16px ชนะเลิศ, ร่วมกับแคเลฮ์ มอแซนแดรอน
 อิหร่านซูเปอร์ลีก ฤดูกาล 2016–17 - 16px ชนะเลิศ, ร่วมกับแซร์มอเยแบงก์เตหะราน
 โปลิชซูเปอร์คัป 2017 - 16px ชนะเลิศ, ร่วมกับแปกีแยแอ สกราแบวคาตุฟ
 ปลุสลีกา ฤดูกาล 2017–18 - 16px ชนะเลิศ, ร่วมกับแปกีแยแอ สกราแบวคาตุฟ 
 โปลิชซูเปอร์คัป 2018 - 16px ชนะเลิศ, ร่วมกับแปกีแยแอ สกราแบวคาตุฟ

ทีมชาติ
 เอเชียนเกมส์ 2014 – 16px เหรียญทอง
 วอลเลย์บอลชายเวิลด์แกรนด์แชมเปียนคัพ 2017 – 16px เหรียญทองแดง
 เอเชียนเกมส์ 2018 – 16px เหรียญทอง

บุคคล
 วอลเลย์บอลชายชิงแชมป์สโมสรเอเชีย 2016 "ตัวตบหัวเสายอดเยี่ยม"
 วอลเลย์บอลชายชิงแชมป์สโมสรเอเชีย 2017 "ตัวตบหัวเสายอดเยี่ยม"
 วอลเลย์บอลชายเวิลด์แกรนด์แชมเปียนคัพ 2017 "ตัวตบหัวเสายอดเยี่ยม"
# เจ้าชายโบริสแห่งไลนิงเงิน
เจ้าชายโบริสแห่งไลนิงเงิน  ประสูติเมื่อวันที่ 17 เมษายน 2503 ณ โตรอนโต รัฐออนแทรีโอ แคนาดา เป็นพระโอรสพระองค์ใหญ่ในเจ้าชายคาร์ลแห่งไลนิงเงิน กับ เจ้าหญิงมารียา ลูอีซาแห่งบัลแกเรีย พระองค์เป็นพระราชนัดดาใน พระเจ้าซาร์บอริสที่ 3 แห่งบัลแกเรีย กับ โจวันนาแห่งซาวอย สมเด็จพระราชินีแห่งบัลแกเรีย และเป็นพระภาคิไนยใน ซีโมน แซ็กซ์-โคบูร์ก-ก็อตธา ผ่านทางสายพระมารดา พระองค์ทรงมีสิทธิ์ในการสืบราชบัลลังก์อังกฤษ เนื่องจากทรงสืบเชื้อสายมาจากเจ้าหญิงวิกตอเรีย พระราชกุมารี พระนามของพระองค์ตั้งตามพระอัยกาฝ่ายพระมารดา มีพระอนุชาร่วมพระบิดาพระมารดาคือ
 เจ้าชายแฮร์มัน ฟรีดริชแห่งไลนิงเงิน

และมีพระอนุชาและพระขนิษฐาต่างพระบิดา 2 ท่าน คือ
อเล็กซานดรา นาเด็จดา 
พอล อลาสแตร์ อันโตนี

 เสกสมรส 
พระองค์ทรงเสกสมรสครั้งแรกกับ เมลินา มาโนฟ เมื่อวันที่ 14 กุมภาพันธ์ 2530 ทรงมีพระโอรส 1 พระองค์คือ
เจ้าชายนิโคลัส

ต่อมาทั้ง 2 หย่ากันในปี 2539 และทรงเสกสมรสครั้งที่ง 2 กับ เชอรีล เลนเจอ เมื่อวันที่ 18 กันยายน 2541 มีพระโอรส-ธิดา 2 พระองค์คือ 
เจ้าชายคาร์ล เฮนริช 
เจ้าหญิงยูเลียนา เอลิซาเบธ

ปัจจุบันพระองค์และครอบครัวพำนักในนิวเจอร์ซีย์ โดยพระองค์ทรงงานในฐานะผู้อำนวยการฝ่ายพัฒนาธุรกิจของ Massa Montalto Architects บริษัทที่ดูแลเกี่ยวกับสถาปนิกในสหรัฐ ในขณะที่พระชายาพระองค์ที่ 2 นั้น เป็นอาจารย์ในมหาวิทยาลัยมัมเมานต์ และได้เลื่อนตำแหน่งเป็นศาสตราจารย์ในปี 2559 แต่ถึงกระนั้น พระองค์และพระชายาก็ยังทรงงานในฐานะพระราชวงศ์อยู่ โดยทรงดูแลชุมชนผู้หลีกหนีการฆ่าล้างเผ่าพันธุ์ในสงครามโลกครั้งที่หนึ่งและสงครามโลกครั้งที่สอง ในขณะที่พระชายานั้นดูแลและเป็นประธานสมาคมนักปั่นจักรยานและนักวิ่งมารธอนแห่งบัลแกเรีย
 อ้างอิง 
Eilers, Marlene A., Queen Victoria’s Descendants, Rosvall Royal Books, Falköping, 1997, 2nd Edition, p. 151
Eilers, Marlene A., Queen Victoria’s Descendants: Companion Volume, Rosvall Royal Books, Falköping, 2004, p. 50.
# คันโต (แร็ปเปอร์)
ชเว กวัง-รย็อล (เกิด 23 พฤษภาคม ค.ศ. 1994) รู้จักในชื่อการแสดงว่า คันโต เป็นแร็ปเปอร์และนักแต่งเพลงชาวเกาหลีใต้ เปิดตัวในฐานะศิลปินเดียวด้วยเพลง "วอตยูวอนต์" เมื่อวันที่ 25 ตุลาคม ค.ศ. 2013 ต่อมาเขาได้เปิดตัวในฐานะสมาชิกของวงฮิปฮอปของเกาหลีใต้และอาร์แอนด์บี ทรอย ในเดือนกันยายน ค.ศ. 2014 จากนั้นเขาได้ออกจำหน่ายอีพีแรก "14216" เมื่อวันที่ 27 กันยายน ค.ศ. 2016

ในปี ค.ศ. 2019 คันโตได้เข้าร่วมโปรเจกต์ร่วมมือกันระหว่างศิลปิน ไทย-เกาหลี จากเวย์เฟอร์เรคคอร์ดส และแบรนด์นิวมิวสิก โดยได้ร้องร่วมกับวันเดอร์เฟรม ในเพลง "มีแฟนรึยัง"

 ผลงานเพลง 
 อีพี 
 ชื่อ รายละเอียด อันดับชาร์ตสูงสุด ยอดขาย KOR 
  14216วันจำหน่าย: 27 กันยายน พ.ษ. 2559
สังกัด: Brand New Music
รูปแบบ: CD, digital download 39KOR: 489 Repetitionวันจำหน่าย: 15 พฤษภาคม พ.ศ. 2561
สังกัด: Brand New Music
รูปแบบ: CD, digital download 47
# หทัยรัตน์ จารัตน์
หทัยรัตน์ จารัตน์ (ชื่อเล่น แอ็ป,เกิด 9 กุมภาพันธ์ ค.ศ.1996 ที่จังหวัดสุรินทร์) ปัจจุบันนักกีฬาวอลเลย์บอลหญิงไทย อยู่ต้นสังกัดกับ ไทย-เดนมาร์ค ขอนแก่นสตาร์ วีซี

 สโมสร 

 ไทยเดนมาร์ค-หนองเรือ (2015-2017)
 ไทย-เดนมาร์ค ขอนแก่นสตาร์ (2017–2020)
 พีเอฟยู บลูแคตส์ (2021–ปัจจุบัน)

 ผลงาน 
บุคคล

 2016-17 วอลเลย์บอลหญิงชิงแชมป์เอเชียรุ่นอายุไม่เกิน23ปี 2017 ''ตัวบล็อกยอดเยี่ยม''

สโมสร

 2019ไทยเดนมาร์คซูเปอร์ลีก- link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Med_3.png เหรียญทองแดงกับ ไทย-เดนมาร์ค ขอนแก่นสตาร์
# พระราชบัญญัติการรักษาความมั่นคงปลอดภัยไซเบอร์ พ.ศ. 2562
พระราชบัญญัติการรักษาความมั่นคงปลอดภัยไซเบอร์ พ.ศ. 2562 เป็นพระราชบัญญัติซึ่งพระบาทสมเด็จพระวชิรเกล้าเจ้าอยู่หัวมีพระบรมราชโองการประกาศให้เป็นกฎหมายเมื่อวันที่ 24 พฤษภาคม 2562 มีเหตุผลในพระราชบัญญัติว่า เพื่อป้องกันหรือรับมือภัยคุกคามไซเบอร์ได้อย่างทันท่วงที สภานิติบัญญัติแห่งชาติออกเสียงเห็นชอบให้เป็นกฎหมายเมื่อวันที่ 28 กุมภาพันธ์ 2562

กฎหมายมีใจความหลักคือ การตั้งหน่วยงานโครงสร้างพื้นฐานสำคัญทางสารสนเทศ และการแบ่งประเภทภัยคุกคามทางไซเบอร์ 

ผู้วิจารณ์กฎหมายนี้ให้เหตุผลว่า กฎหมายให้อำนาจเจ้าหน้าที่รัฐค้น เจาะระบบทำสำเนา และสอดส่องข้อมูลแบบเรียลไทม์ (real time) ได้ โดยไม่ต้องยื่นคำร้องต่อศาลในกรณีที่เป็นเหตุจำเป็นเร่งด่วนและเป็นภัยคุกคามร้ายแรง รวมทั้งสามารถยึดค้นคอมพิวเตอร์และข้อมูลสารสนเทศได้ ด้านสฤณี อาชวานันทกุล จากกลุ่มเครือข่ายพลเมืองเน็ต แย้งว่า กฎหมายนี้เป็นกฎหมายที่ดีเพราะประเทศไทยตกเป็นเป้าของการโจมตีไซเบอร์ที่ผ่านมา แต่ไม่ดีเพราะกฎหมายออกมาในยุคคณะรักษาความสงบแห่งชาติ และตั้งใจเขียนให้สามารถนำไปใช้ในทางที่ผิด คือ กรณีที่เข้าข่ายปลุกปั่นให้ขัดขืนอำนาจปกครอง สฤณียังเขียนว่ากฎหมายนี้ต่างจากกฎหมายความมั่นคงไซเบอร์ของยุโรปที่นิยามภัยคุกคามไซเบอร์อย่างกำกวม และสอดแทรกประเด็นความมั่นคงของรัฐเข้าไปด้วย ด้านสุณัย ผาสุข ที่ปรึกษาฮิวแมนไรต์วอช กล่าวว่า "เป็นส่วนสำคัญของวาระที่กองทัพ และเครือข่ายฝ่ายอนุรักษนิยมที่กุมอำนาจรัฐดำเนินความพยายามมากว่า 10 ปีในการที่จะหาทางสอดส่อง ตรวจสอบ ปิดกั้น และดำเนินคดีต่อเนื้อหาของการสื่อสารออนไลน์"

ด้านกระทรวงดิจิทัลเพื่อเศรษฐกิจและสังคมชี้แจงว่า กฎหมายนี้ไม่มีบทบัญญัติว่าด้วยการเฝ้าระวัง สอดส่องติดตาม ข้อมูล เนื้อหาในสื่อสังคม เพราะมีพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 คุ้มครองการหมิ่นประมาทบุคคลอยู่แล้ว ส่วนกฎหมายนี้จะใช้คุ้มครองระบบคอมพิวเตอร์เป็นหลัก รวมทั้งไม่มีการขอดูข้อมูลประชาชนและละเมิดสิทธิ์ข้อมูลส่วนบุคคล รวมทั้งการเข้าไปในสถานที่ เพื่อตรวจค้น ยึดอุปกรณ์ และการเข้าถึงระบบคอมพิวเตอร์ทุกกรณีต้องอาศัยคำสั่งศาล
# โฆเซ อันโตนิโอ เรเยส
โฆเซ อันโตนิโอ เรเยส กัลเดรอน (1 กันยายน ค.ศ. 1983 – 1 มิถุนายน ค.ศ. 2019) เป็นอดีตนักฟุตบอลชาวสเปน เคยเล่นในตำแหน่งปีก

เมื่อวันที่ 1 มิถุนายน ค.ศ. 2019 เรเยสเสียชีวิตเมื่ออายุได้ 35 ปี จากอุบัติเหตุทางรถยนต์ระหว่างเดินทางระหว่างอูเตรราและเซบียากับลูกพี่ลูกน้องของเขา ตำรวจประเมินว่ารถวิ่งด้วยความเร็วระหว่าง 111 กิโลเมตร/ชั่วโมง  ถึง 130 กิโลเมตร/ชั่วโมง และเขาประสบปัญหาเกี่ยวกับพวงมาลัยหรือยางขัดข้อง ซึ่งทำให้สูญเสียการควบคุมรถ‘เรเยส’ อดีตหัวหอกอาร์เซน่อลรถชนเสียชีวิตที่บ้านเกิดวัยเพียง 35 ปี!ช็อกโลก "เรเยส" อดีตแข้งปืนใหญ่ ลาโลกด้วยวัย 35 ปี
# ไอโซเทรติโนอิน
ไอโซเทรติโนอิน (Isotretinoin) หรือชื่อทางการค้าเช่น แอคคูเทน (Accutane), แอคโนติน (Acnotin), ไอโซเทน (Isotane) เป็นยาหลักที่ใช้รักษาสิวขั้นรุนแรงISOTRETINOIN  ศูนย์เทคโนโลยีอิเล็กทรอนิกส์และคอมพิวเตอร์แห่งชาติ และมูลนิธิเพื่อการวิจัยและพัฒนาระบบยา. สืบค้นเมื่อ 1 มิถุนายน 2019 และถูกใช้ในการรักษาโรคผิวหนังอื่นเช่นมะเร็งผิวหนัง, โรคเด็กดักแแด้, โรคหนังตาย และโรคผิวหนังเกล็ดปลา ยานี้เป็นยาประเภทเรตินอยด์ที่เกิดจากพันธะทางเคมีของวิตามินเอซึ่งมีอยู่ปริมาณเล็กน้อยในร่างกายตามธรรมชาติ ไอโซเมอร์ของไอโซเทรติโนอินมีชื่อว่า "เทรติโนอิน" ซึ่งเป็นยารักษาสิวเช่นกัน

ยาไอโซเทรติโนอินถูกใช้เพื่อรักษาสิวขั้นรุนแรง ยาจะกดการทำงานของต่อมไขมัน, ลดปริมาณเชื้อแบคทีเรีย Cutibacterium acnes ซึ่งเป็นสาเหตุของสิว, ลดการอักเสบของสิว และยับยั้งการสร้างคอมีโดนIsotretinoin. In: DRUGDEX EVALUATION. [Online]. 2010 Feb 5. Available from: MICROMEDEX Healthcare Series. 2010. [cited 2010 Mar 24]. ยาไอโซเทรติโนอินมีทั้งแบบยากินและแบบยาแบบแต้มเฉพาะจุด ควรเก็บรักษายาไว้ในที่เย็นและแห้ง

ไอโซเทรติโนอินถูกจดสิทธิบัตรในปีค.ศ. 1969 และได้รับอนุมัติให้ใช้งานทางการแพทย์ในปีค.ศ. 1982 และกลายเป็นยาขายดีในหลายประเทศ ไอโซเทรติโนอินเป็นยาควบคุมพิเศษ ต้องมีใบสั่งจากแพทย์จึงจะจ่ายยาได้

การใช้ยา
ขนาดยาที่เหมาะสมในการรักษาสิวขั้นรุนแรงอยู่ที่ 0.5–1 มก./กก./วัน ดังนั้นผู้ป่วยสิวขั้นรุนแรงควรทานยาเม็ดขนาด 20-30 มิลลิกรัม วันละสองครั้ง ส่วนขนาดยาที่เหมาะสมในการรักษาสิวขั้นปานกลางอยู่ที่ 0.3-0.4 มก./กก./วันMandekou L, Delli F, Teknetzis A et al. Low-dose schema of isotretinoin in acne vulgaris. Int J Clin Pharmacol. 2003;23:41-6. โดยควรใช้ยาต่อเนื่อง 16-32 สัปดาห์ ทั้งนี้ การใช้ยาขนาดยาที่ต่ำที่น้อยกว่า 20 มิลลิกรัมต่อวัน ถือเป็นขนาดยาที่ไม่แนะนำให้ใช้ในกรณีผู้ป่วยทั่วไป ซึ่งจะเพิ่มอัตราการกลับเป็นสิวซ้ำของผู้ป่วยเมื่อเทียบกับการใช้ยาในขนาดปกติ

ผลจากการใช้ยา
ผลของยานี้จะเห็นชัดเจนหลังเริ่มใช้ยาต่อเนื่อง 2-3 สัปดาห์ขึ้นไป ซึ่งในระยะแรกของการใช้ยาอาจพบอาการสิวเห่อเพิ่มขึ้นได้ ควรใช้ยาต่อเนื่องจนครบระยะเวลาที่แพทย์สั่งใช้ ผลข้างเคียงทั่วไปอื่นๆได้แก่ ภาวะโลหิตจาง, ปวดในข้อ, อาการปากแห้ง, ผิวหนังแห้งเปราะบาง และเพิ่มความเสี่ยงผิวไหม้จากการออกแดด ผลข้างเคียงที่พบน้อยรายได้แก่ มีสิวขึ้นและปวดกล้ามเนื้อ, ปวดหัว เป็นต้น สตรีมีครรภ์ห้ามใช้ยานี้เนื่องจากอาจก่อให้เกิดความพิการของทารกแรกเกิด สตรีให้นมบุตรควรงดใช้ยานี้เช่นกันเนื่องจากอาจทำให้ทารกมีพัฒนาการช้าลง ผู้ใช้ยานี้ห้ามตั้งครรภ์หรือบริจาคเลือดในเวลาหนึ่งเดือนหลังเลิกใช้ยา ยานี้อาจหยุดยั้งการเจริญของกระดูกยาวของเยาวชน ซึ่งส่งผลให้ส่วนสูงไม่เพิ่ม See FDA Index page for NDA 018662 for updates
# เม็ท
โดยปกติจะเสิร์ฟเม็ทพร้อมกับเกลือและพริกไทยดำ และบางครั้งก็มีกระเทียม ยี่หร่า หรือหัวหอมสับ และกินแบบดิบ ๆ โดยมักจะโปะบนขนมปังก้อน ที่บุฟเฟ่ต์บางแห่งจะเสิร์ฟเป็นเม็ททีเกิล (– เม็ทรูปเฮดจ์ฮอก) นอกจากนี้ยังมีการจำหน่ายในรูปแบบเม็ทววสท์  ซึ่งเป็นไส้กรอกดิบ รสเผ็ด และมักจะผ่านการรมควัน กฎหมายเยอรมันกำหนดว่าเม็ทต้องมีส่วนประกอบที่เป็นไขมันไม่เกินร้อยละ 35
# บูติฟาร์รา
thumb|บูติฟาร์ราขาว
thumb|บูติฟาร์ราดำ
thumb|บูติฟาร์ราโซเลเดญญา บูติฟาร์ราจากโคลอมเบีย

บูติฟาร์รา  หรือ บูตีฟาร์  เป็นไส้กรอกชนิดหนึ่งและหนึ่งในอาหารที่สำคัญที่สุดของตำรับอาหารกาตาลา

บูติฟาร์รามีพื้นฐานจากสูตรโบราณ ไม่จากโบตูลูก็จากลูกานิกาซึ่งเป็นไส้กรอกโรมันที่ทำมาจากเนื้อหมูดิบและเครื่องเทศ โดยมีรูปแบบที่แตกต่างออกไปในปัจจุบันในอิตาลีและในไส้กรอกลิงกวีซา (linguiça) ของโปรตุเกสและบราซิล

ในโคลอมเบีย บูติฟาร์ราโซเลเดญญา (butifarra soledeña) เป็นบูติฟาร์ราชนิดที่ได้รับความนิยมในเทศบาลโซเลดัด จังหวัดอัตลันติโก
# เครื่องราชอิสริยาภรณ์สิงโตเนเธอร์แลนด์
เครื่องราชอิสริยาภรณ์สิงโตเนเธอร์แลนด์  เป็นเครื่องราชอิสริยาภรณ์ของประเทศเนเธอร์แลนด์ สถาปนาเมื่อวันที่ 29 กันยายน ค.ศ. 1815 โดยจะมอบให้กับผู้กระทำคุณประโยชน์อันยิ่งยวดต่อสังคมในประเทศเนเธอร์แลนด์ ทั้งชาวเนเธอร์แลนด์และชาวต่างประเทศ

เครื่องราชอิสริยาภรณ์นี้มีศักดิ์รองมาจากเครื่องเสนาราชอิสริยาภรณ์วิลเลิม ซึ่งพระราชทานเฉพาะฝ่ายทหารเท่านั้น ส่วนเครื่องราชอิสริยาภรณ์นี้สำหรับพระราชทานให้ฝ่ายพลเรือน เช่นเดียวกับเครื่องราชอิสริยาภรณ์ออเรนจ์-นัสเซา

สมเด็จพระราชาธิบดีแห่งเนเธอร์แลนด์ทรงเป็นประธานแห่งเครื่องราชอิสริยาภรณ์นี้ เมื่อเริ่มสร้างเครื่องราชอิสริยาภรณ์นี้ขึ้นมามีเพียง 3 ชั้นเท่านั้น ต่อมาในปี ค.ศ. 1960 ได้เพิ่มชั้น "Brothers" ซึ่งเป็นชั้นสมาชิก ขึ้นมาอีกระดับหนึ่ง ต่อมาในปี ค.ศ. 1994 ชั้นสมาชิกได้ถูกยกเลิกไป

ระดับชั้น
 แพรแถบ100px|center<small>ประถมาภรณ์100px|center<small>ตริตาภรณ์100px|center<small>เบญจมาภรณ์100px|center<small>ชั้นสมาชิก
ลักษณะ
ดวงตราและดาราทุกระดับชั้น จะมีลักษณะเป็นกางเขนมอลตาสีขาว และมีตัว W ซึ่งมาจากพระนามของพระเจ้าวิลเลิมที่ 1 แห่งเนเธอร์แลนด์ คั่นอยู่ระหว่างกางเขน ส่วนแพรแถบเป็นสีน้ำเงิน มีสีเหลืองคั่นอยู่สองข้าง
อ้างอิง

แหล่งข้อมูลอื่น

 Order of the Netherlands Lion - Official website (Dutch)
 Law instituting the Order of the Netherlands Lion - wetten.overheid.nl (Dutch)
 Regulations of the Order of the Netherlands Lion and the Order of Orange-Nassau - wetten.overheid.nl (Dutch)
# โทนีฮอกส์โปรสเกตเตอร์
โทนีฮอกส์โปรสเกตเตอร์  เป็นวิดีโอเกมแนวจำลองการเล่นสเกตบอร์ด พัฒนาโดยเนเวอร์ซอฟต์ และจัดจำหน่ายโดยแอ็กทิวิชัน ตัวเกมวางจำหน่ายสำหรับเพลย์สเตชัน ในวันที่ 29 กันยายน ค.ศ. 1999 ก่อนที่ตัวเกมจะถูกพอร์ดลงนินเทนโด 64, เกมบอยคัลเลอร์, ดรีมแคสต์ และ โนเกียเอ็นเกจ ตามลำดับ

โทนีฮอกส์โปรสเกตเตอร์ ถูกจัดในรูปแบบการเล่น 3 มิติที่เต็มไปด้วยบรรยากาศของเพลงร็อกและฮิปฮอป โดยที่ผู้เล่นต้องควบคุมสเก็ตบอร์ดที่มีชื่อเสียงหลากหลายและต้องทำภารกิจให้สำเร็จด้วยการเล่นสเก็ตบอร์ดและสะสมสิ่งของต่าง ๆ ตัวเกมนี้มีรูปแบบการเล่นหลายแบบรวมถึงโหมดแคเรียร์ที่ผู้เล่นจะต้องบรรลุวัตถุประสงค์และพัฒนาคุณลักษณะของตัวละคร โหมดฟรีเพลย์ที่ผู้เล่นสามารถเล่นสเก็ตได้โดยไม่ต้องมีวัตถุประสงค์ และโหมดผู้เล่นหลายคน

โทนีฮอกส์โปรสเกตเตอร์ ได้รับเสียงวิจารณ์แง่บวกจากทุกเวอร์ชัน ยกเว้นตัวเกมบนเวอร์ชันบนเกมบอยคัลเลอร์ที่ได้รับเสียงวิจารณ์ผสมกัน ตัวเกมประสบความสำเร็จเป็นอย่างมากซื่งต่อมาได้กลายเป็นแฟรนไชส์ที่มีภาคต่ออย่างต่อเนื่องเป็นเวลา 8 ปีซื่งพัฒนาโดยเนเวอร์ซอฟต์ตั้งแต่ภาค โปรสเกตเตอร์ 2 จากช่วงต้นคริสต์ทศวรรษ 2000 ถึงภาค พรูฟวิงกราวนด์ ใน ค.ศ. 2007

 หมายเหตุ
# คัง มี-นา
คัง มี-นา (เกิด 4 ธันวาคม ค.ศ. 1999) เป็นนักร้องชาวเกาหลีใต้ เป็นที่รู้จักกันจากการเข้าแข่งขันพรอดิวซ์ 101 และได้รับอันดับที่เก้าหลังจบการแข่งขัน จนมาเป็นสมาชิกไอโอไอ ปัจจุบันเป็นสมาชิกของเกิร์ลกรุปเกาหลีใต้คูกูดัน เช่นเดียวกับกลุ่มย่อย 5959 และ เซมีนา

 ประวัติ 

คัง มี-นา เกิดที่ อินช็อน แต่ย้ายไปอยู่ที่เมืองเชจู และใช้ชีวิตอยู่ที่นั่น

คัง มี-นาจบจากโรงเรียนมัธยมต้นหญิงเชจู และโรงเรียนศิลปะการแสดงโซล

 ผลงานการแสดง 
 วาไรตีโชว์ 
ปีชื่อบทบาทเครือข่ายหมายเหตุ 2016 พรอดิวซ์ 101 ผู้เข้าแข่งขัน เอ็มเน็ต 2018 โชว์! มิวสิกคอร์ พิธีกร เอ็มบีซี 2019 ลอว์ออฟเดอะจังเกิลอินไทย์แลนด์ สมาชิก เอสบีเอส 2019 Hotel Del Luna นักแสดง tvn 2021 My Roommate Is a Gumiho นักแสดงรับเชิญ tvn

 หมายเหตุ
# อเล็คซันดรา เจ้าหญิงแห่งไลนิงเงิน
อเล็คซันดรา เจ้าหญิงแห่งไลนิงเงิน  ประสูติเมื่อวันที่ 18 กุมภาพันธ์ 2502 ณ  ฮันโนเฟอร์ นีเดอร์ซัคเซิน ประเทศเยอรมนี เป็นพระธิดาใน  เจ้าชายแอนส์ ออกัสแห่งฮันโนเฟอร์ และ เจ้าหญิงออร์ตุสแห่งชเลสวิช-ฮ็อลชไตน์-เซินเนอร์บอร์-กลึคส์บวร์ค เป็นพระขนิษฐาในเจ้าชายแอ็นสท์ ออกุสแห่งฮันโนเฟอร์ พระประมุขพระองค์ปัจจุบันของราชวงศ์ฮันโนเฟอร์ ทำให้เป็นพระขนิษฐภคินี (น้องสะใภ้) ในเจ้าหญิงการอลีน เจ้าหญิงแห่งฮันโนเฟอร์

 เสกสมรส 
พระองค์ทรงเสกสมรสกับ แอนเดรียส เจ้าชายแห่งไลนิงเงิน เมื่อวันที่ 5 ตุลาคม 2524 และทรงมีพิธีเสกสมรสแบบเป็นทางการใน รัฐอัปเปอร์ออสเตรีย โดยในงานเสกสมรสของพระองค์นั้น พระองค์ได้รับพระราชทานมงกุฎที่ สมเด็จพระราชินีนาถวิกตอเรียแห่งสหราชอาณาจักร เคยทรงสม ด้วยพระองค์ทรงสืบเชื้อสายมาจากพระนาง โดยในงานนี้ สมเด็จพระราชินีนาถเอลิซาเบธที่ 2 แห่งสหราชอาณาจักร ทรงพระราชทานของขวัญมาในโอกาสนี้ด้วย ทั้ง 2 ทรงมีพระบุตรดังนี้
เฟอร์ดินานด์ เจ้าชายรัชทายาทแห่งไลนิงเงิน
เจ้าหญิงโอลกา
เจ้าชายเฮอร์มันน์

พระองค์และพระบุตร มีสิทธิ์ในการสืบราชบัลลังก์แห่งสหราชอาณาจักร โดยทรงสืบสายพระโลหิตมาจาก เจ้าหญิงวิกตอเรีย พระราชกุมารี 
 อ้างอิง 
 In 1919 royalty and nobility were mandated to lose their privileges in Germany, hereditary titles were to be legally borne thereafter only as part of the surname, according to Article 109 of the Weimar Constitution. Styles such as majesty and highness were not retained.
 Montgomery-Massinberd, Hugh (1972). Burke's Guide to the Royal Family. London: Burke's Peerage, Ltd. pp. 290, 297. ISBN 0-220-66222-3.
 Eilers, Marlene. Queen Victoria's Descendants. Rosvall Royal Books, Falkoping, Sweden, 1997. pp. 23, 84, 129. ISBN 91-630-5964-9
 de Badts de Cugnac, Chantal. Coutant de Saisseval, Guy. Le Petit Gotha. Nouvelle Imprimerie Laballery, Paris 2002, pp. 60-61, 69. (French) ISBN 2-9507974-3-1
 "Alexandra Irene Margaretha Elisabeth Bathildis Prinzessin von Hannover". The Peerage. 24 March 2011.
 "Ernst August Prinz von Hannover". The Peerage. 24 March 2011.
# เจ้าชายแฮร์มัน ฟรีดริชแห่งไลนิงเงิน
เจ้าชายแฮร์มัน ฟรีดริชแห่งไลนิงเงิน  ประสูติเมื่อวันที่ 16 เมษายน 2506 ณ โตรอนโต รัฐออนแทรีโอ แคนาดา เป็นพระโอรสพระองค์เล็กในเจ้าชายคาร์ลแห่งไลนิงเงิน กับ เจ้าหญิงมารี หลุยส์แห่งบัลแกเรีย พระองค์เป็นพระราชนัดดาใน พระเจ้าซาร์บอริสที่ 3 แห่งบัลแกเรีย กับ โจวันนาแห่งอิตาลี สมเด็จพระราชินีแห่งบัลแกเรีย และเป็นพระภาคิไนยใน ซีโมน แซ็กซ์-โคบูร์ก-ก็อตธา ผ่านทางสายพระมารดา พระองค์ทรงมีสิทธิ์ในการสืบราชบัลลังก์อังกฤษ เนื่องจากทรงสืบเชื้อสายมาจากเจ้าหญิงวิกตอเรีย พระราชกุมารี พระองค์ทรงมีพระเชษฐาร่วมพระบิดาพระมารดาคือ
 เจ้าชายโบริสแห่งไลนิงเงิน

และมีพระอนุชาและพระขนิษฐาต่างพระบิดา 2 ท่าน คือ
อเล็กซานดรา นาเด็จดา 
พอล อลาสแตร์ อันโตนี

 เสกสมรส 
พระองค์ทรงเสกสมรสกับ เดบาราห์ คัลลี เมื่อวันที่ 16 พฤาภาคม 2530 ณ เมืองโอควิลล์ รัฐออนแทรีโอ มีพระธิดา 3 พระองค์
เจ้าหญิงตาเตียนา
เจ้าหญิงนาเดีย
เจ้าหญิงอเล็กซานดรา

ปัจจุบันพระองค์และครอบครัวพำนักในลอนดอน พระองค์ทรงงานในบริษัทหลักทรัพย์จัดการกองทุนซึ่งเป็นส่วนหนึ่งของรอยัลแบงก์ออฟแคนาดา ปละทรงใช้พระนามแบบสามัญคือ เฮอร์มัน ไลนิงเงิน
 อ้างอิง 
 William Addams Reitwiesner, "Persons eligible to succeed to the British Throne as of 1 Jan 2011"
 Eilers, Marlene A., Queen Victoria’s Descendants, Rosvall Royal Books, Falköping, 1997, 2nd Edition, p. 151
 Leiningen
 Eilers, Marlene A., Queen Victoria’s Descendants: Companion Volume, Rosvall Royal Books, Falköping, 2004, p. 50.
 RBC Institutional Investments - RBC Asset Management
.